Neuvoston 20 päivänä heinäkuuta 1998 vahvistama YHTEINEN KANTA (EY) N:o 58/98 neuvoston asetuksen (EY) N:o .../98 antamiseksi Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta annetun asetuksen (ETY) N:o 1210/90 muuttamisesta



Virallinen lehti nro C 364 , 25/11/1998 s. 0001



Neuvoston 20 päivänä heinäkuuta 1998 vahvistama YHTEINEN KANTA (EY) N:o 58/98 neuvoston asetuksen (EY) N:o . . ./98 antamiseksi Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta annetun asetuksen (ETY) N:o 1210/90 muuttamisesta (98/C 364/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), ottaa huomioon alueiden komitean lausunnon (3), noudattaa Euroopan yhteisön perustamissopimuksen 189 c artiklassa määrättyä menettelyä (4), sekä katsoo, että 7 päivänä toukokuuta 1990 annetulla asetuksella (ETY) N:o 1210/90 (5) perustettiin Euroopan ympäristökeskus sekä ympäristöä koskeva Euroopan tieto- ja seurantaverkosto; asetuksen 20 artiklan mukaisesti neuvosto päättää kahden vuoden kuluttua asetuksen voimaantulosta komission kertomuksen ja siihen liittyvien aiheellisten ehdotusten perusteella, annetaanko keskukselle uusia tehtäviä; 21 artiklan mukaisesti asetus tulee voimaan sitä seuraavana päivänä, jona toimivaltaiset viranomaiset ovat tehneet päätöksen keskuksen kotipaikasta, ja kyseinen päätös tehtiin 29 päivänä lokakuuta 1993, komissio antoi tiedonannossaan KOM(95) 325 lopull. perustelut sille, miksi asetuksen 20 artiklassa tarkoitetun kertomuksen antamista olisi lykättävä, ja neuvosto katsoi 9 päivänä marraskuuta 1995, että olisi ennenaikaista päättää Euroopan ympäristökeskukselle annettavista uusista tehtävistä ennen kuin keskus on ollut täydessä toiminnassa kaksi vuotta ja ennen kuin sen verkosto on kokonaan luotu, Euroopan ympäristökeskus on edistynyt hyvin sille asetettujen tavoitteiden saavuttamisessa ja tehtäviensä suorittamisessa, myös Euroopan tieto- ja seurantaverkoston perustamisessa, keskuksen tehtävät ja toiminta-alueet ovat laajoja ja edellyttävät sekä jo tehdyn työn lujittamista että lisätoimia, keskuksella on keskeinen asema ympäristöä koskevien puolueettomien, luotettavien ja vertailukelpoisten tietojen toimittajana, keskukselle mahdollisesti annettavien uusien tehtävien olisi täydennettävä ja korostettava sen ensisijaista tehtävää, Euroopan ympäristökeskuksen asiakirjojen kääntäminen on neuvoston asetuksen (ETY) N:o 2965/94 mukaisesti (6) annettu Euroopan unionin elinten käännöskeskuksen tehtäväksi, keskuksen organisaatiota ja rakennetta olisi ensimmäisten viiden toimintavuoden kokemusten mukaisesti parannettava ja selkiytettävä, keskuksen johtokunnan olisi otettava huomioon erilaiset maantieteelliset olosuhteet yhteisössä jakamalla teemakeskukset tarkoituksenmukaisesti, keskus voi tehdä yhteistyötä yhteisön ulkopuolisten maiden laitosten kanssa hankkiakseen työohjelman toteuttamiseen tarvittavia tietoja, keskuksen toiminnan tuloksellisuuden ja sen tehtävien tarkastelu olisi vastaisuudessa ajoitettava keskuksen viisivuotisten työohjelmakausien mukaisesti, ja asetusta (ETY) N:o 1210/90 olisi tämän mukaisesti muutettava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1210/90 seuraavasti: 1. Korvataan 1 artiklan 2 kohdan johdanto-osa seuraavasti: "2. Tavoitteena on, että yhteisö ja jäsenvaltiot saavat perustamissopimuksessa ja yksittäisissä yhteisön ympäristöalan toimintaohjelmissa asetettujen ympäristön suojelua ja sen tilan parantamista sekä kestävää kehitystä koskevien tavoitteiden saavuttamiseksi:"; 2. Muutetaan 2 artikla seuraavasti: a) korvataan alakohdat ii, iii ja vi seuraavasti: "ii) - hankkia yhteisölle ja jäsenvaltioille puolueettomia tietoja, joita ne tarvitsevat tarkoituksenmukaisen ja tehokkaan ympäristöpolitiikan suunnittelussa ja toteuttamisessa; antaa tätä varten komissiolle erityisesti sellaisia tietoja, joita se tarvitsee voidakseen asianmukaisesti hoitaa tehtäviään ympäristöalan toimenpiteiden ja lainsäädännön yksilöimisessä, valmistelussa ja arvioinnissa; - osallistua ympäristötoimenpiteiden seurantaan tukemalla asianmukaisella tavalla selvitysten antamiseen liittyviä velvoitteita (muun muassa osallistumalla kyselylomakkeiden kehittelyyn, jäsenvaltioista saatujen selvitysten käsittelyyn ja tulosten levittämiseen) monivuotisen työohjelmansa mukaisesti tavoitteenaan sovittaa yhteen selvitysten antamista; - neuvoa yksittäisiä jäsenvaltioita niiden pyynnöstä, jos se on keskuksen vuosityöohjelman mukaista, jäsenvaltioiden ympäristötoimenpiteiden seurantaa koskevien järjestelmien kehittämisessä, luomisessa ja laajentamisessa edellyttäen, että kyseiset toimet eivät haittaa muiden tämän artiklan mukaisten tehtävien toteuttamista. Neuvonta voi käsittää myös asiantuntijoiden jäsenvaltioiden erityisestä pyynnöstä tekemiä rinnakkaisarviointeja; iii) tallentaa, vertailla ja arvioida ympäristön tilaa koskevia tietoja, laatia asiantuntijaselvityksiä ympäristön laadusta, herkkyydestä ja kuormituksesta yhteisön alueella, laatia yhtenäisiä, kaikissa jäsenvaltioissa sovellettavia ympäristötietoja koskevia arviointiperusteita, kehittää edelleen ympäristötietojen vertailukeskusta. Komissio käyttää näitä tietoja tehtäviinsä kuuluvassa yhteisön ympäristöalan lainsäädännön täytäntöönpanon varmistamisessa;"; "vi) julkaista joka viides vuosi selvitys ympäristön tilasta, kehityssuunnista ja tulevaisuudennäkymistä sekä täydentää sitä erityiskysymyksiin keskittyvillä tunnuslukuselvityksillä;"; b) lisätään kohdat seuraavasti: "xi) huolehtia siitä, että ympäristötietoja ja erityisesti ympäristön tilaa koskevia tietoja levitetään laajasti yleisölle, ja edistää tämän tavoitteen saavuttamiseksi tätä varten tarvittavan uuden telemaattisen teknologian käyttöä; xii) tukea komissiota ympäristön arviointimenetelmien ja hyvien toimintatapojen kehittämistä koskevassa tietojenvaihdossa; xiii) avustaa komissiota asiaan kuuluvien ympäristöalan tutkimusten tuloksia koskevien tietojen levittämisessä tavalla, joka parhaiten tukee politiikan kehittämistä."; 3. Muutetaan 3 artikla seuraavasti: a) Lisätään 1 kohtaan uudelta riviltä alkava ilmaus seuraavasti: "sekä näiden tekijöiden tarkastelu kestävän kehityksen kannalta."; b) 2 kohdassa: i) Korvataan toisen alakohdan kahdeksas luetelmakohta seuraavasti: "- rannikkoalueiden ja meren suojelu."; ii) Kumotaan viides alakohta; c) Lisätään kohta seuraavasti: "3. Keskus voi myös tehdä yhteistyötä vaihtamalla tietoja muiden laitosten kanssa, IMPEL-verkko mukaan lukien. Keskuksen on toiminnassaan vältettävä päällekkäisyyttä muiden laitosten ja toimielinten toiminnan kanssa."; 4. Muutetaan 4 artikla seuraavasti: a) Lisätään 2 kohtaan alakohta seuraavasti: "Jäsenvaltioiden on huolehdittava siitä, että keskuksella on tiedot jäsenvaltioiden kansallisten ympäristöalan tietoverkostojen tärkeimmistä osista. Jäsenvaltioiden on tarvittaessa toimittava yhteistyössä keskuksen kanssa ja osallistuttava ympäristöä koskevan Euroopan tieto- ja seurantaverkoston toimintaan keskuksen työohjelman mukaisesti keräämällä, vertailemalla ja erittelemällä koko maata koskevia tietoja. Jäsenvaltiot voivat myös suorittaa näitä toimia yhdessä valtioiden rajat ylittävällä tasolla."; b) Poistetaan 4 kohdan toisesta virkkeestä ilmaus "tietyllä maantieteellisellä alueella". c) Korvataan 5 kohdan toinen alakohta seuraavasti: "Teemakeskukset nimeää 8 artiklan 1 kohdassa määritelty johtokunta ajaksi, joka saa olla enintään 8 artiklan 4 kohdassa tarkoitetun kunkin monivuotisen työohjelman keston mittainen. Tällainen nimeäminen voidaan kuitenkin uusia."; 5. Muutetaan 8 artikla seuraavasti: a) Korvataan 1 kohdan ensimmäinen alakohta seuraavasti: "1. Keskuksen johtokunta muodostuu kunkin jäsenvaltion yhdestä sekä komission kahdesta edustajasta. Johtokunnassa voi lisäksi olla yksi edustaja jokaisesta muusta asianmukaisten säännösten mukaisesti keskuksen toimintaan osallistuvasta maasta."; b) Lisätään 2 kohtaan alakohta seuraavasti: "Johtokunta valitsee työvaliokunnan, jonka se voi vahvistamansa työjärjestyksen mukaisesti valtuuttaa tekemään toimeenpanopäätöksiä."; c) Korvataan 3 ja 4 kohta seuraavasti: "3. Johtokunnan päätökset on hyväksyttävä sen jäsenten kahden kolmasosan enemmistöllä. 4. Kuultuaan 10 artiklassa tarkoitettua tieteellistä komiteaa ja saatuaan komission lausunnon johtokunta hyväksyy 9 artiklassa tarkoitetun toiminnanjohtajan ehdotuksesta 3 artiklan 2 kohdassa tarkoitettuihin etusijalle asetettuihin toiminta-alueisiin perustuvan monivuotisen työohjelman. Monivuotiseen työohjelmaan on sisällytettävä monivuotinen budjettiarvio, tämän kuitenkaan rajoittamatta yhteisön vuosittaista talousarviomenettelyä."; d) Korvataan 6 kohdan ensimmäisessä virkkeessä ilmaus "Viimeistään kunkin vuoden tammikuun 31 päivänä . . ." ilmauksella "Viimeistään kunkin vuoden maaliskuun 31 päivänä . . .". 6. Muutetaan 9 artikla seuraavasti: a) korvataan viides luetelmakohta seuraavasti: "- kaikista henkilöstöasioista, 8 artiklan 4 ja 5 kohdassa tarkoitettujen tehtävien suorittamisesta."; b) kumotaan 1 kohdan kuudes luetelmakohta; 7. Korvataan 10 artiklan 2 kohta seuraavasti: "2. Tieteellinen komitea muodostuu ympäristöalan erityisasiantuntijoista, jotka johtokunta nimeää nelivuotiskaudeksi, joka voidaan uusia kerran, ottaen huomioon muun muassa tieteelliset alat, joiden on keskuksen avustamiseksi sen toiminta-aloilla oltava komiteassa edustettuina. Komitea toimii 8 artiklan 2 kohdassa tarkoitetun työjärjestyksen mukaisesti."; 8. Muutetaan 15 artikla seuraavasti: a) Lisätään kohta seuraavasti: "2a. Keskus voi tehdä yhteisiä etuja koskevilla alueilla yhteistyötä sellaisten Euroopan yhteisöjen ulkopuolisissa maissa toimivien laitosten kanssa, joilta voidaan saada molemminpuolisen edun mukaisia ja keskuksen tuloksellisen toiminnan kannalta tarpeellisia tietoja ja asiantuntemusta sekä tiedon keräämis-, analysointi- ja arviointimenetelmiä."; b) Korvataan 3 kohta seuraavasti: "3. Edellä 1, 2 ja 3 kohdassa tarkoitetussa yhteistyössä on erityisesti pyrittävä välttämään toiminnan päällekkäisyyttä."; 9. Korvataan liitteessä oleva B osa, joka on otsikoitu "Yhteistyö Euroopan yhteisöjen tilastotoimiston (Eurostat) kanssa" seuraavasti: "1. Keskus käyttää mahdollisuuksien mukaan yhteisön virallisen tilastojärjestelmän avulla kerättyä tietoa. Tiedot saadaan Eurostatin ja kansallisten tilastopalvelujen keräämistä, vahvistamista ja julkaisemista sosiaalisista ja taloudellisista tilastoista, joihin kuuluu kansantalouden tilinpito ja siihen liittyvät tiedot. Keskus hyödyntää erityisesti Eurostatin ja kansallisten tilastopalvelujen neuvoston päätöksen 94/808/ETY (*) mukaisesti kokoamia tilastoja a) ympäristöä kuormittavasta ihmisen toiminnasta ja b) niistä yhteiskunnallisista ja taloudellisista toimista, joihin on ryhdytty tällaisen kuormituksen takia. (*) Neuvoston päätös 94/808/ETY, tehty 15 päivänä joulukuuta 1994, yhteisön tilastojen ympäristöosuutta koskevan nelivuotisen (1994-1997) kehitysohjelman toteuttamisesta (EYVL L 328, 20.12.1994, s. 58).". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta Puheenjohtaja (1) EYVL C 255, 20.8.1997, s. 9, ja EYVL C 123, 22.4.1998, s. 6. (2) EYVL C 73, 9.3.1998, s. 103. (3) EYVL C 180, 11.6.1998, s. 32. (4) Euroopan parlamentin lausunto annettu 18. helmikuuta 1998 (EYVL C 80, 16.3.1998, s. 138), neuvoston yhteinen kanta vahvistettu 20 päivänä heinäkuuta 1998, Euroopan parlamentin päätös tehty . . . (ei vielä julkaistu virallisessa lehdessä). (5) EYVL L 120, 11.5.1990, s. 1. (6) EYVL L 314, 7.12.1994, s. 1, asetus sellaisena kuin se on muutettuna asetuksella (EY) N:o 2610/95 (EYVL L 268, 10.11.1995, s. 1). NEUVOSTON PERUSTELUT I JOHDANTO 1. Komissio toimitti neuvostolle 16. kesäkuuta 1997 ehdotuksen neuvoston asetukseksi Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 7. toukokuuta 1990 annetun asetuksen (ETY) N:o 1210/90 muuttamisesta. Oikeusperustana on EY:n perustamissopimuksen 130 s artiklan 1 kohta. 2. Euroopan parlamentti antoi lausuntonsa ensimmäisessä käsittelyssä 18. helmikuuta 1998. 3. Talous- ja sosiaalikomitea antoi lausuntonsa 28. tammikuuta 1998. 4. Komissio toimitti neuvostolle muutetun ehdotuksen 25. maaliskuuta 1998. 5. Neuvosto vahvisti yhteisen kannan 20. heinäkuuta 1998 EY:n perustamissopimuksen 189 c artiklassa määrättyä menettelyä noudattaen. II TAVOITE Yhteisellä kannalla pyritään muuttamaan komission muutetun ehdotuksen perusteella asetusta (ETY) N:o 1210/90 vahvistamalla Euroopan ympäristökeskuksen asemaa erityisesti sen yhteisön ympäristölainsäädännön täytäntöönpanoon ja ympäristöä koskevan tiedon levittämiseen liittyvien tehtävien osalta laajentamatta kuitenkaan sen toiminta-alaa. Tämä lähestymistapa on myös yhdenmukainen keskuksen viittä ensimmäistä toimintavuotta koskevan arvioinnin kanssa, joka on komission ehdotuksen mukana. III YHTEISEN KANNAN ERITTELY Yleiset huomautukset Neuvosto on hyväksynyt Euroopan ympäristökeskusta koskevan, komission ehdotukseen sisältyvän yleisen lähestymistavan, joka on yhdenmukainen edellä II jaksossa esitetyn yleisen tavoitteen kanssa. Yhteiseen kantaan sisältyy kokonaisuudessaan tai osittain suurin osa Euroopan parlamentin tarkistuksista, jotka komissio on hyväksynyt muutetussa ehdotuksessaan. Yksi komission oikeusteknisistä syistä hylkäämistä tarkistuksista sisällytettiin yhteiseen kantaan. Neuvosto ei sisällyttänyt yhteiseen kantaansa Euroopan parlamentin tarkistusta N:o 2, joka sisältyi ainoastaan osittain komission muutettuun ehdotukseen, eikä tarkistuksia N:o 7 ja 8, jotka eivät sisältyneet komission muutettuun ehdotukseen. Seuraavassa esitetään yksittäisiä kohtia koskevat yksityiskohtaiset huomautukset, jotka kattavat tärkeimmät muutokset artikloittain. Yksityiskohtaiset huomautukset Johdanto-osa Niiden tarpeellisten muutosten lisäksi, jotka tehtiin johdanto-osan tekstiin sen yhdenmukaistamiseksi yhteisen kannan sisällön kanssa, tuodaan esille seuraavat pääasialliset muutokset: - kahden ensimmäisen johdanto-osan kappaleen uusi sanamuoto, jolla varmistetaan, että ne ovat täysin yhdenmukaiset asetuksen (ETY) N:o 1210/90 vastaavien säännösten kanssa, - kahden uuden johdanto-osan kappaleen (N:ot 7 ja 9) lisääminen: Euroopan ympäristökeskuksen asiakirjojen kääntäminen, joka on annettu Euroopan unionin elinten käännöskeskuksen tehtäväksi, ja keskuksen johtokunnan tehtäväksi annettu "teemakeskusten" jakaminen niin, että otetaan huomioon yhteisössä vallitsevat erilaiset maantieteelliset olosuhteet. 1 artikla Tämän artiklan sanamuoto, jossa on esitetty asetuksen tavoite, on ajantasaistettu viittaamalla kestävään kehitykseen (2 kohta). 2 artikla Tässä artiklassa luetellaan keskuksen tehtävät ja kuvataan niitä. Asetukseen (ETY) N:o 1210/90 verrattuna luetteloon on lisätty muita tehtäviä, jotta vahvistettaisiin keskuksen asemaa erityisesti ympäristöä koskevien tietojen hankkimisen ja levittämisen osalta; lisäksi nykyisiä tehtäviä on selvennetty. Painotettiin tarvetta suorittaa kyseiset tehtävät keskuksen monivuotisen työohjelman mukaisesti. Neuvoston komission ehdotukseen tekemät pääasialliset muutokset ovat seuraavat: - (ii) kohta on muotoiltu ja järjestetty uudestaan niin, että siinä kuvaillaan selvemmin keskuksen eri tehtävät. Tehtävään, joka koskee ympäristötoimenpiteiden seurannan avustamista selvitysten antamiseen liittyviä velvoitteita tukemalla, lisättiin selvitysten antamisen yhteensovittaminen; keskuksen neuvoa-antava asema yksittäisiin jäsenvaltioihin nähden niiden "ympäristötoimenpiteiden seurantaa koskevien järjestelmien kehittämisessä, luomisessa ja laajentamisessa" säilytettiin, mutta vain niiden pyynnöstä ja edellyttäen, että kyseiset toimet ovat yhdenmukaiset keskuksen vuosittaisen työohjelman kanssa eivätkä vaaranna keskuksen muiden tehtävien suorittamista. Tässä yhteydessä sallitaan asiantuntijoiden tekemät "vertaisarvioinnit", mutta vain jäsenvaltioiden nimenomaisesta pyynnöstä, - (iii) kohtaa muutettiin. Neuvosto ei säilyttänyt komission ehdotuksen sanamuotoa, joka on osaksi peräisin Euroopan parlamentin tarkistuksesta. Yksityiskohtaisemmin tarkasteltuna neuvosto korvasi "ympäristöä koskevan tiedon tallennuspaikan", mukaan luettuna tietorekisterin, laajemmalla ilmauksella "ympäristötietojen vertailukeskus". - (vi) kohdan osalta neuvosto piti hyödyllisenä toisaalta sitä, että tarkennetaan, että tunnuslukuselvityksissä on keskityttävä erityiskysymyksiin, ja toisaalta sitä, että selvitysten laatimiselle ei aseteta määräaikoja, jotta keskus saisi tältä osin suuremman liikkumavaran. - kolmessa viimeisessä kohdassa, joita ovat (xi), (xii) ja (xiii), kuvaillaan muita komission ehdotuksessa esitettyjä keskuksen tehtäviä. Yhteiseen kantaan tehdyt huomattavimmat muutokset ovat seuraavat: xi kohta: sanaa "luotettava" pidetään liiallisena tässä yhteydessä, ja se on siksi poistettu; selkeää velvollisuutta saattaa kyseiset tiedot saataville kaikilla yhteisön virallisilla kielillä ei säilytetty yhteisen kannan tekstissä. xii kohta: tämän tehtävän uudella määritelmällä YVA:n osalta pyritään siihen, ettei aiheutettaisi epäselvyyttä keskuksen tehtävistä tällä alalla. xiii kohta: uudella sanamuodolla pyritään tässä selventämään ympäristötutkimuksen asemaa politiikkaan nähden. 3 artikla Tätä artiklaa, joka koskee keskuksen pääasiallisia toiminta-aloja, on muutettu niin, että siihen sisältyy: - laajempi viittaus ympäristön "nykyiseen ja ennustettavissa olevaan" tilaan ja "kestävään kehitykseen" (1 kohdassa) - laajempi viittaus "meren" eikä ainoastaan rannikkoalueen suojeluun (2 kohta) - viittaus mahdolliseen yhteistyöhön keskuksen ja "muiden laitosten, mukaan luettuna IMPEL-verkko", välillä tietojen vaihtamiseksi (uusi 3 kohta). Viimeinen lisäys perustuu Euroopan parlamentin ehdottamaan tarkistukseen, jonka komissio hylkäsi oikeusteknisistä syistä, vaikka se ei sitä periaatteessa vastustakaan. 4 artikla Tämä artikla koskee asetuksella (ETY) N:o 1210/90 perustettua tietoverkostoa, sen kokoonpanoa ja toimintaa, mukaan luettuna teemakeskusten nimeäminen ja toiminta. Yhteisessä kannassa säilytetään komission ehdotus, jonka mukaan myös teemakeskuksen nimeämisessä sovelletaan tavanomaista kahden kolmasosan enemmistön äänestyssääntöä (vastaava muutos 8 artiklaan). Komission ehdotukseen tehtyihin pääasiallisiin muutoksiin sisältyvät seuraavat: - keskuksen ja jäsenvaltioiden välistä yhteistyötä koskevat näkökohdat ja yksityiskohtaiset säännöt, jotka liittyvät "koko maata koskevien" ympäristötietojen keräämiseen, vertailuun ja analysointiin (2 kohdan toinen alakohta): erilaista sanamuotoa perustellaan sillä, että neuvosto ei pitänyt asianmukaisena oikeudellisen velvoitteen asettamista jäsenvaltioille, ja sillä, että on tarpeen ottaa huomioon eri jäsenvaltioiden erilaiset alueelliset järjestelyt, jotka vaikuttavat myös siihen, kuinka tietoja hankitaan ja analysoidaan. Jäsenvaltioiden mahdollisuutta suorittaa näitä toimia yhdessä "valtioiden rajat ylittävällä tasolla" pidettiin myös hyödyllisenä, ja se sisällytettiin ehdotukseen, - poistetaan viittaus "tiettyyn maantieteelliseen alueeseen" (4 kohdan toinen virke). 8 artikla Neuvoston komission ehdotukseen tekemät suurimmat muutokset, joilla on tarkoitus parantaa keskuksen toimintaa, sisältävät seuraavat: - 1 kohdan osittainen uudelleen muotoileminen: komission ehdotuksessa kohdassa viitataan ETA- ja EFTA-valtioiden osallistumiseen keskuksen johtokuntaan. Neuvosto piti parempana yleisempää sanamuotoa, joka on yhdenmukainen tällaisissa tapauksissa yleisesti yhteisön asiakirjoissa käytettävien sanamuotojen kanssa ja jolla viitataan "asianmukaisiin säännöksiin", jolloin ei rajoiteta mahdollista tulevaa kehitystä. - 2 kohdan uusi sanamuoto "työvaliokunnan" toiminnan osalta: sallitaan, että johtokunta valtuuttaa toimeenpanopäätösten tekemiseen, mutta "vahvistamansa työjärjestyksen mukaisesti". - sisällytetään monivuotiseen työohjelmaan "monivuotinen budjettiarvio" (4 kohta) pikemmin kuin ehdotus. 10 artikla Neuvosto muutti 2 kohtaa tieteellisen komitean kokoonpanon osalta, joka avustaa johtokuntaa ja jolla pyritään varmistamaan, että komitean tieteellinen asiantuntemus vastaa keskuksen toiminta-aloja ja että tieteellinen komitea voi siten paremmin tukea johtokuntaa tämän tehtävissä. 15 artikla Tämän artiklan viimeistä kohtaa muutettiin niin, että se kantaa kaikki suunnitellun yhteistyön muodot (mukaan luettuna uusi 2a kohta) ja päällekkäistä työtä vältetään. 20 artikla Kohtien uudelleen järjestelyn lisäksi tämän artiklan sanamuotoa muutettiin hieman Euroopan parlamentin tekemän tarkistuksen perusteella, jonka myös komissio hyväksyi: tekstissä, sellaisena kuin se on neuvoston uudelleen muotoilemana, säädetään nyt neuvoston selvityksestä keskuksen tilanteesta ja tehtävistä "yhteisön ympäristöä koskevaan yleispolitiikkaan nähden". Liite Tehtiin pieni muutos B jakson 1 kohdan ensimmäiseen virkkeeseen, jossa viitataan nyt yhteisön tilasto"järjestelmään". Komissio on hyväksynyt neuvoston tekemät muutokset.